జోయా అక్తర్

జోయా అక్తర్ (జననం 1972 అక్టోబరు 14) భారతీయ చలనచిత్ర దర్శకురాలు, కథారచయిత. ఆమె హిందీ సినిమాల్లో పనిచేస్తుంది.

న్యూయార్క్ విశ్వవిద్యాలయం(NYU) నుండి ఫిల్మ్ మేకింగ్‌లో డిప్లొమా పూర్తి చేసిన తర్వాత, ఆమె స్వయంగా రచయిత, దర్శకురాలిగా మారింది. దీనికి ముందు మీరా నాయర్, టోనీ గెర్బర్, దేవ్ బెనెగల్ వంటి దర్శకులకు సహాయకురాలిగా చేసింది. ఆమె ఐదు ఫిల్మ్‌ఫేర్ అవార్డులతో సహా అనేక ప్రశంసలను అందుకుంది. ఆమె, రీమా కగ్తీతో కలిసి టైగర్ బేబీ ఫిల్మ్స్ అనే ఫిల్మ్ అండ్ వెబ్ స్టూడియోను అక్టోబరు 2015లో స్థాపించింది.

ఆమె లక్ బై ఛాన్స్ (2009), జిందగీ నా మిలేగీ దొబారా (2011), బాంబే టాకీస్ (2013) వంటి చిత్రాలకు దర్శకత్వం వహించింది. ఆమె రీమా కగ్తీతో కలిసి తలాష్ (2012)కి సహ రచయితగా ఉంది. ఆమె తర్వాత దిల్ ధడక్నే దో (2015), గల్లీ బాయ్ (2019) చిత్రాలకు దర్శకత్వం వహించింది.

ఆమె ముంబై అకాడమీ ఆఫ్ ది మూవింగ్ ఇమేజ్ బోర్డు సభ్యురాలుగా ఉంది.

 వ్యక్తిగత జీవితం 
కవి, గీత రచయిత, స్క్రీన్ రైటర్ జావేద్ అక్తర్, స్క్రీన్ రైటర్ హనీ ఇరానీలకు ఆమె జన్మించింది. ఆమె సవతి తల్లి నటి షబానా అజ్మీ. ఆమె తమ్ముడు నటుడు, దర్శకుడు ఫర్హాన్ అక్తర్.

ముంబైలోని సెయింట్ జేవియర్స్ కాలేజీ నుండి ఆమె బ్యాచిలర్ ఆఫ్ ఆర్ట్స్ డిగ్రీని పూర్తిచేసింది. తరువాత, ఆమె ఫిల్మ్ ప్రొడక్షన్ నేర్చుకోవడానికి న్యూయార్క్ యూనివర్శిటీ టిస్చ్ స్కూల్ ఆఫ్ ఆర్ట్స్‌లో చేరింది.Jan Nisar Akhtar Biography The Encyclopaedia of Indian Literature (Volume Two) (D -J). by Amaresh Datta. Sahitya Akademi, 2006. . p. 1796-97.

ఆమె ముత్తాత, ఫజల్-ఎ-హక్ ఖైరాబాదీ, ఇస్లామిక్ అధ్యయనాలు, వేదాంతశాస్త్రంలో పండితుడు. ఆమె ఉర్దూ కవి ముజ్తర్ ఖైరాబాదీకి మనవరాలు, కవి జాన్ నిసార్ అక్తర్ కి కూడా మనవరాలు.

 ఫిల్మోగ్రఫీ 
సంవత్సరంసినిమాడైరెక్టర్రైటర్ప్రొడ్యూసర్నోట్స్2007హనీమూన్ ట్రావెల్స్ ప్రై.లి. లిమిటెడ్ - -అవును2009లక్ బై ఛాన్స్అవునుఅవునుఎగ్జిక్యూటివ్దర్శకురాలిగా పరిచయం2011జిందగీ నా మిలేగీ దోబారాఅవునుఅవును -సహ రచయిత: రీమా కగ్టి2012తలాష్ -అవును -సహ రచయిత: రీమా కగ్టి2013బాంబే టాకీస్అవునుఅవును -సంకలన చిత్రం; విభాగం: షీలా కీ జవానీ2015దిల్ ధడక్నే దోఅవునుఅవును -సహ రచయిత: రీమా కగ్టి2018లస్ట్ స్టోరీస్అవునుఅవును -సంకలన చిత్రం2019గల్లీ బాయ్అవునుఅవునుఅవునుసహ రచయిత: రీమా కగ్టి2019మేడ్ ఇన్ హెవెన్అవునుఅవును -సహ-సృష్టికర్త: రీమా కగ్టి, టీవీ సిరీస్
దర్శకురాలు, 2 భాగాలు2020ఘోస్ట్ స్టోరీస్అవునుఅవును -సంకలన చిత్రం; విభాగం: కథ 12023దహాద్ -అవునుఅవునుసహ-సృష్టికర్త: రీమా కగ్టి2023ది ఆర్చీస్అవును - -లైవ్-యాక్షన్ మ్యూజికల్ ఫిల్మ్ అనుసరణ

 మూలాలు 

వర్గం:భారతీయ సినిమా దర్శకులు
వర్గం:1972 జననాలు
వర్గం:హిందీ సినిమా దర్శకులు
వర్గం:భారతీయ సినిమా రచయితలు
వర్గం:భారతీయ నాటక రచయితలు
వర్గం:హిందీ సినిమా స్క్రీన్ రైటర్స్
వర్గం:మహారాష్ట్ర మహిళా కళాకారులు
వర్గం:ముంబై స్క్రీన్ రైటర్స్
వర్గం:భారతీయ నాస్తికులు
వర్గం:ఫిల్మ్‌ఫేర్ అవార్డుల విజేతలు
వర్గం:స్క్రీన్ అవార్డుల విజేతలు
వర్గం:జీ సినీ అవార్డుల విజేతలు
వర్గం:ఇంటర్నేషనల్ ఇండియన్ ఫిల్మ్ అకాడమీ అవార్డుల విజేతలు